
VABILO
»ALEKSANDRINKE IN OKUSI SVETA«

Vljudno vabljeni, da se nam pridružite na nepozabnem večeru Okusi sveta v okviru festivala Glasbe sveta, kjer bomo obujali spomine, okuse in zgodbe aleksandrink

Kdaj: sreda, 5. avgust, ob 20:00

Kje: Grad Kromberk na območju ob amfiteatru, v Kromberku

V enem samem datlju se lahko skriva košček Egipta, materinska ljubezen in dolga pot čez morje. Posebno vabilo namenjamo članom in članicam Društva za ohranjanje dediščine aleksandrink ter Društva žena Prvačine, ki s svojim delovanjem ohranjajo dragocen glas aleksandrink. Te izjemne ženske so med Vipavsko dolino in Egiptom desetletja prenašale okuse, kulture in zgodbe, ki jih bomo v okviru programa Okusi sveta podoživeli skozi:
· Gledališki prizor Društva prvaških žena: Nastop v narečju, prežet s humorjem in toplino, ki nas bo popeljal v svet aleksandrink.
· Skupno okušanje: Po prizoru bo sledilo druženje ob okušanju dobrot, kjer bomo obiskovalci skupaj podoživeli aromatične vezi med našimi kraji in daljnim Egiptom, testno izvedbo hibiskusovega napitka »karkade« testno proizvedenega v okviru projekta s strani Dobrote Metka ter možnost sprehoda in okušanja med stojnicami s prodajalci lokalnih dobrot.
Pridružite se nam pri odkrivanju dediščine, ki je oblikovala naše kraje. Vstopite v svet, kjer se prepletajo preteklost, kultura in toplina človeških zgodb.

Veselimo se vašega obiska!
(Vstop na prizorišče Okusi sveta je prost.)

Mestna občina Nova Gorica

